**RIKOSUHRIMAKSUJÄRJESTELMÄN KÄYTTÖÖNOTON OHJAUSRYHMÄ**

Aika Keskiviikko 29.11.2017 klo 14.00–15.40

Paikka Oikeusministeriö, Eteläesplanadi 10, nh. Rundi

Paikalla Mervi Sarimo (puheenjohtaja), OM, KPO

 Elina Ruuskanen (sihteeri), OM, KPO

 Krista Soukola, OM, OHO/Aipa-hanketoimisto

 Juha Saunamäki, OM, talousyksikkö

 Virpi Jalkanen, Valtakunnansyyttäjänvirasto

 Tauno Aalto, Oikeusrekisterikeskus

Poissa Konsta Arvelin, Poliisihallitus

 Riitta Marttila, OM, tietohallintoyksikkö

1. **Kokouksen avaus**

Puheenjohtaja avasi kokouksen klo 14.03 toivottaen ohjausryhmän jäsenet tervetulleiksi viimeiseen ohjausryhmän kokoukseen.

1. **Asialistan hyväksyminen**

Hyväksyttiin asialista.

1. **Edellisen kokouksen muistion hyväksyminen**

Hyväksyttiin edellisen kokouksen muistio.

1. **Rikosuhrimaksun kertymät**

Ennen kertymätietojen tarkastelua Sarimo kertoi, että edellisessä kokouksessa esillä ollut tieliikennelain kokonaisuudistukseen liittynyt liikennevirhemaksuesitys, jonka arvoitiin vähentävän rikosuhrimaksukertymää 1,8 miljoonalla eurolla, on sittemmin peruttu.

Tauno Aalto esitteli rikosuhrimaksujen kertymätietoja. Kertymä vuodelta 2017 lokakuun loppuun mennessä on n. 1 700 000 euroa. Joulukuulta 2016 kertymä on n. 22 000 euroa. Kertymä on paljon ennakoitua (4,5 M€/vuosi) matalampi.

Aalto totesi, että kertyneiden rikosuhrimaksujen lisäksi on perusteltua tarkastella sitä, paljonko maksuja on määrätty. Oikeusrekisterikeskuksen mukaan poliisin PATJA-järjestelmässä on 1 405 680 euron edestä perintään liittyneitä rikosuhrimaksuja. Syyttäjien AIPAssa määrä on 690 640 € ja tuomioistuinten RITUssa 747 480 €.

Yhteensä perintään liittyneitä rikosuhrimaksuja on 2 843 800 euron edestä. Aalto arvioi, että tämä ja jo kertynyt 1,7 M€ huomioiden koko vuoden ”saldo” tulee olemaan noin 3,5 M€.

Keskusteltiin mahdollisista syistä sille, miksi rikosuhrimaksujen kertymä on niin paljon ennakoitua matalampi. Yksi mahdollinen selitys on se, että poliisissa on annettu summaarisia sakkoja aiempaa vähemmän. Näin on tapahtunut koko valtakunnan tasolla sakkomenettelylain tultua voimaan, mutta työryhmän jäsenillä ei ollut tietoa, mistä tämä johtuu.

Syyttäjän käsittelemistä asioista kertymässä eivät vielä välttämättä näy rikoslakirikokset ja tilanteet, joissa sakotettu henkilö on perunut sakkomenettelyä koskevan suostumuksensa.

Yksi selitys matalalle kertymälle on se, että rikosuhrimaksu voidaan määrätä vasta 1.12.2016 jälkeen tehdyistä rikoksista, mikä tarkoittaa sitä, että kyseisen ajankohdan jälkeen tehdyt rikokset, jotka käsitellään tuomioistuimessa, eivät välttämättä ole vielä ehtineet tuomioistuinvaiheeseen saakka. Nämä tapaukset näkyvät todennäköisesti vuoden 2018 kertymässä, tai vasta sen jälkeen.

Sarimo totesi, että tukipalvelujen avustusmomentilla on rikosuhrimaksujen kertymää huomattavasti enemmän rahaa. Koska rikosuhrimaksulain piti olla kustannusneutraali, on oikeusministeriön talousyksikkö todennut, että mikäli kertymä ei kasva, saattaa avustusmomenttiin kohdistua vähennyspaineita. Sarimo kysyi asiasta Saunamäeltä, joka totesi, että tilanne ei vaikuta huolestuttavalta, koska ensimmäisenä vuonna päästäneen 3,7 miljoonaan euroon. Saunamäki sanoi myös uskovansa, että tulevina vuosina saavutetaan esityksessä arvioitu 4,5 miljoonaa euroa.

1. **Kokemukset rikosuhrimaksujärjestelmästä ja sen käyttöönotosta**

Sarimo luki ääneen poissa olleen Arvelinin sähköpostitse toimittamat kommentit rikosuhrimaksuun liittyvistä kokemuksista poliisissa ja POHAssa.

Todettiin, että PATJA tarjoaa rikosuhrimaksua automaattisesti silloin kun rikosuhrimaksu tulee määrättäväksi. Sakarissa syyttäjän vaatimuksiin on lisätty rikosuhrimaksu. Myös RITUssa on toiminto, joka muistuttaa rikosuhrimaksusta.

Soukola kertoi kysyneensä syyttäjiltä mahdollisista ongelmista/kokemuksista rikosuhrimaksuun liittyen, mutta vastauksia ei tullut. Myöskään vuoden aikana ei ole tullut tietoon ongelmia.

1. **Muut mahdolliset asiat**

Puheejohtaja kiitti ohjausryhmän jäseniä työskentelystä, jolla on ollut tärkeä merkitys käytännön tietojen välittymisessä.

Sarimo totesi, että tietoja rikosuhrimaksujen kertymistä tarvitaan jatkossa useammin kuin kerran vuodessa. Aalto sanoi, että tietoja voidaan toimittaa esim. kerran kuussa. Sovittiin, että Aalto toimittaa tiedot jatkossa neljä kertaa vuodessa.

Keskusteltiin siitä, miten rikosuhrimaksuun liittyviä asioita jatkossa seurataan, kun ohjausryhmän työskentely päättyy. Sovittiin, että yhteistyökumppanit kokoontuvat kerran vuodessa käymään asioita läpi. Tapaaminen järjestetään oikeusministeriön kutsusta loppuvuonna 2018.